**SCHÉMY ŠTÁTNEJ POMOCI**

**najčastejšie chyby**

**METODICKÉ USMERNENIE**

**november 2024**

**Ministerstvo .............................................................**

**Slovenskej republiky**

**Schéma regionálnej investičnej štátnej pomoci**

**pre mikro, malé a stredné podniky**

*(vzorová schéma štátnej pomoci)*

Bratislava, november 2024

OBSAH

[A) Preambula 4](#_Toc183002611)

[B) Právny základ a súvisiace predpisy 4](#_Toc183002612)

[C) POUŽITÉ DEFINÍCIE 5](#_Toc183002613)

[D) ÚČEL pomoci 6](#_Toc183002614)

[E) Poskytovateľ pomoci 6](#_Toc183002615)

[F) PríJemca pomoci 6](#_Toc183002616)

[G) Rozsah pôsobnosti 7](#_Toc183002617)

[H) Oprávnené projekty 8](#_Toc183002618)

[I) Oprávnené výdavky 9](#_Toc183002619)

[J) Forma pomoci 10](#_Toc183002620)

[K) Výška pomocI A INTENZITA POMOCI 11](#_Toc183002621)

[L) STIMULAČNÝ ÚČINOK 12](#_Toc183002622)

[M) Podmienky poskytnutia pomoci 12](#_Toc183002623)

[N) Kumulácia pomoci 14](#_Toc183002624)

[O) Mechanizmus poskytovania pomoci 15](#_Toc183002625)

[P) Rozpočet 16](#_Toc183002626)

[Q) Transparentnosť a monitorovanie 16](#_Toc183002627)

[R) Kontrola a audit 16](#_Toc183002628)

[S) Platnosť a účinnosť schémy 17](#_Toc183002629)

[T) PRíLOHa 18](#_Toc183002630)

1. **Preambula**
2. Schéma regionálnej investičnej štátnej pomoci pre mikro, malé a stredné podniky (ďalej len „schéma”) je vypracovaná v súlade s nariadením Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení.
3. Predmetom schémy je poskytovanie regionálnej investičnej štátnej pomoci (ďalej len „pomoc“) na podporu mikro, malých a stredných podnikov pri financovaní investičných projektov predstavujúcich počiatočnú investíciu.
4. Pomoc podľa schémy je financovaná z prostriedkov štátneho rozpočtu.
5. **Právny základ a súvisiace predpisy**

Právnym základom pre poskytovanie pomoci podľa schémy sú:

1. článok 107 Zmluvy o fungovaní EÚ (ďalej len „ZFEÚ”);
2. nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014) v platnom znení (ďalej len „nariadenie o skupinových výnimkách“);
3. zákon č. ...........................;
4. zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (ďalej len „zákon o štátnej pomoci”);

Zoznam osobitných predpisov súvisiacich s poskytovaním pomoci podľa schémy:

1. zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole“);
2. zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;
3. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov;
4. zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
5. zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov;
6. zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“);
7. zákon č. 513/1991 Zb. Obchodný zákonník v znení neskorších predpisov;
8. zákon č. 40/1964 Zb. Občiansky zákonník v znení neskorších predpisov;
9. zákon č. 455/1991 Zb. o živnostenskom podnikaní (živnostenský zákon) v znení neskorších predpisov.
10. **POUŽITÉ DEFINÍCIE**
11. Pre poskytovanie pomoci podľa tejto schémy sa rozlišujú nasledovné pojmy:

* **„Centrálny register“** jeinformačný systém verejnej správy podľa § 11 ods. 1 zákona o štátnej pomoci, ktorý obsahuje údaje o poskytnutej pomoci v Slovenskej republike. Správcom informačného systému je Protimonopolný úrad Slovenskej republiky. Funkciu Centrálneho registra plní Informačný systém pre evidenciu a monitorovanie pomoci (ďalej len „IS SEMP“). IS SEMP je verejne dostupný na webovom sídle: <https://semp.kti2dc.sk/>.
  + **„Mikro, malý a stredný podnik“** je podnik spĺňajúci definíciu mikro, malého a stredného podniku (ďalej aj „MSP“) použitú v prílohe I nariadenia o skupinových výnimkách, ktorá je prílohou č. 1 tejto schémy;
* „**Podnik podľa článku 107 ods. 1 ZFEÚ**“ je každý subjekt vykonávajúci hospodársku činnosť bez ohľadu na právne postavenie (verejná alebo súkromná povaha subjektu nemá vplyv na to, či subjekt má alebo nemá postavenie podniku), spôsob financovania a bez ohľadu na to, či dosahuje zisk. Podnikom sú aj subjekty neziskového sektora, napr. občianske združenia, neziskové organizácie, združenia právnických osôb, vysoké školy, výskumné inštitúcie (aj verejné výskumné inštitúcie), ak vykonávajú hospodársku činnosť. Subjekt vykonávajúci hospodárske aj nehospodárske činnosti sa pokladá za podnik len v súvislosti s vykonávaním hospodárskej činnosti;
  + **„Podnik v ťažkostiach“** je podnik podľa článku 2 ods. 18 nariadenia o skupinových výnimkách;
* „**Počiatočná investícia[[1]](#footnote-1)**“ je pre účely schémy investícia do hmotných a nehmotných aktív, ktorá sa týka jedného alebo viacerých z týchto prípadov:
* založenia novej prevádzkarne,
* rozšírenia kapacity existujúcej prevádzkarne,
* diverzifikácie výroby prevádzkarne na výrobky alebo služby, ktoré sa predtým v prevádzkarni nevyrábali alebo neposkytovali, alebo
* zásadnej zmeny celkového výrobného procesu výrobku alebo výrobkov, prípadne celkového poskytovania služby alebo služieb, ktorých sa investícia do prevádzkarne týka;

Investícia na obnovu sa nepovažuje za počiatočnú investíciu.

* „**Regionálna investičná pomoc[[2]](#footnote-2)**“ je pre účely tejto schémy regionálna pomoc poskytnutá na počiatočnú investíciu;
* „**Začatie prác na projekte[[3]](#footnote-3)**“ je buď začiatok stavebných prác týkajúcich sa investície, alebo prvý právny záväzok objednať zariadenie alebo akýkoľvek iný záväzok, na základe ktorého je investícia nezvratná, podľa toho, čo nastane skôr. Nákup pozemku a prípravné práce, ako je získanie povolení a vypracovanie štúdií uskutočniteľnosti, sa nepokladá za začatie prác.

1. **ÚČEL pomoci**
2. Účelom pomoci je podpora investičných aktivít podnikov, ktoré predstavujú počiatočnú investíciu, prostredníctvom regionálnej štátnej pomoci.
3. Schéma je vypracovaná v súlade so všeobecnými podmienkami uvedenými v kapitole I nariadenia o skupinových výnimkách a v súlade s článkom 14 kapitoly III nariadenia o skupinových výnimkách.
4. **Poskytovateľ pomoci**
5. Poskytovateľom pomoci je Ministerstvo ........................... (ďalej len „poskytovateľ“):

*Názov:* Ministerstvo ................

*Adresa:* ..................................

*webové sídlo:* ........................................

*e-mailová adresa:* ........................................

1. Poskytovateľ nepoveril iný subjekt vykonávaním tejto schémy.
2. **PríJemca pomoci**
3. Príjemcom pomoci (ďalej len „príjemca“) je podnik podľa článku 107 ods. 1 ZFEÚ, ktorému sa poskytuje pomoc na realizáciu oprávnených projektov podľa článku H) schémy.
4. Pomoc podľa schémy je možné poskytnúť len podnikom, ktoré spĺňajú definíciu MSP, uvedenú v Prílohe č. 1 tejto schémy.
5. Príjemcom podľa schémy nemôže byť podnik, voči ktorému sa uplatňuje vrátenie štátnej pomoci na základe rozhodnutia Európskej komisie, v ktorom bola táto štátna pomoc poskytnutá Slovenskou republikou označená za neoprávnenú a nezlučiteľnú s vnútorným trhom[[4]](#footnote-4).
6. Príjemcom nemôže byť podnik v ťažkostiach. Odchylne od uvedeného sa však táto schéma uplatňuje na podniky, ktoré neboli v ťažkostiach k 31. decembru 2019, ale stali sa podnikmi v ťažkostiach počas obdobia od 1. januára 2020 do 31. decembra 2021.
7. Viaceré oddelené právne subjekty, ktoré majú kontrolné podiely a iné funkčné, hospodárske a organizačné prepojenie, možno na účely uplatnenia pravidiel štátnej pomoci pokladať za subjekty tvoriace jednu hospodársku jednotku. Táto hospodárska jednotka sa potom pokladá za relevantný podnik, teda príjemcu.[[5]](#footnote-5)
8. **Rozsah pôsobnosti**
9. Schéma sa nevzťahuje na:
10. pomoc v prospech podnikov pôsobiacich v odvetví rybolovu a akvakultúry v rámci rozsahu pôsobnosti nariadenia Európskeho parlamentu a Rady (EÚ) č. 1379/2013;
11. pomoc poskytovanú podnikom pôsobiacim v odvetví poľnohospodárskej prvovýroby;
12. pomoc poskytovanú podnikom pôsobiacim v sektore spracovania a marketingu poľnohospodárskych výrobkov, a to v týchto prípadoch:
    1. ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo umiestnených na trh príslušnými podnikmi;
    2. ak je pomoc podmienená tým, že bude čiastočne alebo úplne postúpená prvovýrobcom;
13. pomoc na uľahčenie zatvorenia uhoľných baní neschopných konkurencie v zmysle rozhodnutia Rady 2010/787/EÚ[[6]](#footnote-6);
14. kategórie regionálnej pomoci uvedené v článku 13 nariadenia o skupinových výnimkách, a to na:

* pomoc v oceliarskom odvetví, odvetví lignitu a odvetví ťažby uhlia;
* pomoc pre odvetvie dopravy[[7]](#footnote-7), ako aj na súvisiacu infraštruktúru;
* pomoc na výrobu, skladovanie, prenos a distribúciu energie, ako aj energetickú infraštruktúru a
* pomoc v odvetví širokopásmového pripojenia;

1. pomoc na činnosti súvisiace s vývozom do tretích krajín alebo členských štátov, konkrétne pomoc priamo súvisiacu s vyvážanými množstvami, so zriadením a prevádzkovaním distribučnej siete alebo inými bežnými výdavkami súvisiacimi s vývoznou činnosťou;
2. pomoc, ktorá je podmienená uprednostňovaním používania domáceho tovaru pred tovarom dovážaným.
3. Ak podnik pôsobí vo vylúčených sektoroch uvedených v písm. a), b) alebo c) predchádzajúceho odseku a zároveň pôsobí v jednom alebo viacerých iných sektoroch alebo vyvíja ďalšie činnosti, ktoré patria do rozsahu pôsobnosti nariadenia, vzťahuje sa nariadenie na pomoc poskytovanú v súvislosti s týmito ďalšími sektormi alebo na tieto ďalšie činnosti pod podmienkou, že príjemca zabezpečí (a vykonávateľ overí) pomocou primeraných prostriedkov, ako je oddelenie činností alebo rozlíšenie výdavkov (napr. analytická evidencia), aby činnosti vykonávané v sektoroch vylúčených z rozsahu pôsobnosti schémy neboli podporované z pomoci poskytovanej v súlade so schémou.
4. Poskytnutie pomoci podľa schémy:
5. nie je podmienené povinnosťou, aby mal príjemca hlavné sídlo v SR alebo aby bol usadený predovšetkým v SR; požiadavka mať prevádzkareň alebo pobočku v SR v čase vyplatenia pomoci je však povolená;
6. nie je podmienené povinnosťou, aby príjemca používal domáce výrobky alebo služby;
7. neobmedzuje možnosť príjemcov využívať výsledky výskumu, vývoja a inovácií v iných členských štátoch EÚ.
8. Pri poskytovaní pomoci podľa schémy budú dodržané ustanovenia článku 1 ods. 2 písm. a) nariadenia o skupinových výnimkách, to znamená, že schéma sa neuplatňuje, ak priemerný ročný rozpočet na štátnu pomoc podľa schémy presiahne 150 mil. EUR.
9. Pomoc podľa tejto schémy môže byť poskytnutá na projekty realizované v nasledujúcich podporovaných oblastiach v rámci Slovenskej republiky[[8]](#footnote-8):

|  |  |
| --- | --- |
| **Región NUTS II** | **Samosprávny kraj NUTS III** |
| Západné Slovensko | Trnavský samosprávny kraj  Trenčiansky samosprávny kraj  Nitriansky samosprávny kraj |
| Stredné Slovensko | Žilinský samosprávny kraj  Banskobystrický samosprávny kraj |
| Východné Slovensko | Prešovský samosprávny kraj  Košický samosprávny kraj |

1. **Oprávnené projekty**
2. Oprávnenými projektmi na poskytnutie pomoci podľa schémy sú projekty predstavujúce počiatočnú investíciu. Počiatočná investícia musí byť zameraná na:
3. založenie novej prevádzkarne, alebo
4. rozšírenie kapacity existujúcej prevádzkarne, alebo
5. diverzifikáciu výroby prevádzkarne na výrobky alebo služby, ktoré sa predtým v prevádzkarni nevyrábali alebo neposkytovali, alebo
6. zásadnú zmenu celkového výrobného procesu výrobku alebo výrobkov, prípadne celkového poskytovania služby alebo služieb, ktorých sa investícia do prevádzkarne týka.
7. Nadobudnutie aktív prevádzkarne podľa článku 2 ods. 49 písm. b) nariadenia o skupinových výnimkách je vylúčené z poskytovania pomoci podľa tejto schémy. Investícia na obnovu sa nepovažuje za počiatočnú investíciu.
8. **Oprávnené výdavky**
9. Oprávnenými výdavkami sú výdavky priamo spojené s realizáciou oprávnených projektov na aktivity uvedené v článku H) schémy.
10. Oprávnenými výdavkami sú **investičné výdavky na hmotné a nehmotné aktíva[[9]](#footnote-9)** vynaložené v súvislosti s realizáciou investičného projektu, t. j.:
    1. obstarávacia cena dlhodobého hmotného majetku[[10]](#footnote-10);
    2. obstarávacia cena dlhodobého nehmotného majetku20, pričom podiel oprávnených výdavkov na jeho obstaranie v prípade veľkých podnikov nesmie presiahnuť 50 % z celkových oprávnených výdavkov projektu.
11. Za oprávnené výdavky tiež možno považovať výdavky spojené s prenájmom hmotných a nehmotných aktív.
12. Nadobudnuté aktíva musia byť nové, pričom v prípade MSP môžu byť aj použité.
13. V prípade pomoci poskytnutej na diverzifikáciu existujúcej prevádzkarne musia oprávnené výdavky investičného zámeru prevyšovať najmenej o 200 % fiškálnu hodnotu znovu použitých aktív zaevidovanú vo fiškálnom roku predchádzajúcom začiatku prác na investičnej aktivite,
14. V prípade pomoci poskytnutej veľkým podnikom na zásadnú zmenu výrobného procesu musia oprávnené výdavky investičného zámeru prevyšovať odpisy aktív súvisiacich s činnosťou, ktorá sa má modernizovať, vykonané počas predchádzajúcich troch fiškálnych rokov.
15. Nehmotné aktíva sú oprávnené na výpočet investičných nákladov, ak spĺňajú tieto podmienky:
    1. musia sa používať výlučne v prevádzkarni, ktorá je príjemcom, t. j. výlučne na mieste realizácie projektu, na ktorý sa pomoc poskytuje;
    2. musia byť odpisovateľné;
    3. musia byť nakúpené za trhových podmienok od tretích strán, ktoré nie sú v žiadnom vzťahu voči nadobúdateľovi;
    4. musia byť zahrnuté v aktívach podniku, ktorý je príjemcom, a musia zostať spojené s projektom, na ktorý bola poskytnutá pomoc, najmenej počas piatich rokov (v prípade MSP počas troch rokov).
16. Hmotné a nehmotné aktíva musia byť zaradené do majetku príjemcu a zostať v jeho majetku minimálne po dobu stanovenú v zmluve o poskytnutí pomoci pri dodržaní zákona o účtovníctve (odpisovanie aktív). Aktíva musia byť počas celej doby realizácie projektu a udržateľnosti projektu zaradené v tej istej podporovanej oblasti, v ktorej boli zaradené pri obstaraní.
17. Pomoc podľa schémy nebude možné poskytnúť, ak oprávnené výdavky vzniknú pred predložením žiadosti.
18. Oprávnené výdavky je potrebné doložiť príslušnou dokumentáciou, ktorá je prehľadná, konkrétna a aktuálna.
19. Neoprávnenými výdavkami sú najmä:
20. výdavky, ktoré nemajú priamu väzbu na projekt;
21. výdavky na právne služby prijímateľa (napr. žaloba, vypracovanie stanoviska);
22. sankčné poplatky, pokuty a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
23. manká a škody;
24. úroky z úverov a pôžičiek;
25. úroky z dlžných súm, s výnimkou tých, ktoré sa týkajú grantov poskytnutých vo forme úrokových dotácií alebo dotácií na záručné poplatky;
26. dary;
27. poplatky, resp. iné výdavky príjemcu (vrátane prípadných kurzových strát);
28. výdavky na nákup dopravných prostriedkov.
29. Bližšie podmienky oprávnenosti a neoprávnenosti výdavkov budú uvedené v príslušnej výzve, pričom vo výzve môžu byť stanovené prísnejšie podmienky oprávnenosti výdavkov (zúžený rozsah oprávnených a rozšírený rozsah neoprávnených výdavkov).
30. **Forma pomoci**
31. Pomoc podľa schémy sa poskytuje formou dotácie.
32. Pomoc podľa schémy je považovaná za transparentnú pomoc, pri ktorej je možné vopred presne vypočítať ekvivalent hrubého grantu (z angl. *Gross Grant Equivalent – GGE*) bez potreby vykonať posúdenie rizika[[11]](#footnote-11).
33. **Výška pomocI A INTENZITA POMOCI**
34. Výšku pomoci podľa schémy predstavuje súčet jednotlivých hodnôt vyplatenej dotácie príjemcovi.
35. Maximálna výška pomoci pre jeden podnik[[12]](#footnote-12) a jeden projekt nesmie prekročiť strop pre notifikačnú povinnosť v zmysle článku 4 nariadenia o skupinových výnimkách. Uvedené stropy sa nesmú obchádzať umelým rozdeľovaním schém pomoci alebo projektov do niekoľkých projektov s podobnými črtami, cieľmi alebo príjemcami[[13]](#footnote-13).
36. Intenzita pomoci je hrubá suma pomoci vyjadrená ako percento z oprávnených výdavkov projektu. Na účely výpočtu intenzity pomoci sa použijú číselné údaje pred odpočítaním daní alebo iných poplatkov. Pri výpočte intenzity pomoci a oprávnených výdavkov sa však neberie do úvahy daň z pridanej hodnoty účtovaná k oprávneným výdavkom, ktorá môže byť podľa uplatniteľných vnútroštátnych daňových právnych predpisov vrátená.
37. Maximálna intenzita pomoci poskytnutá príjemcovi podľa schémy nesmie presiahnuť ku dňu poskytnutia pomoci v podporovanom regióne % oprávnených výdavkov podľa veľkostnej kategórie podniku, za predpokladu dodržania maximálnej výšky pomoci podľa ods. 2 tohto článku.

|  |  |  |  |  |
| --- | --- | --- | --- | --- |
| Kód NUTS | Názov regiónu úrovne NUTS | Maximálna intenzita pomoci | | |
| Mikro a malé podniky | Stredné podniky | Veľké podniky |
| SK 01 | Bratislavský samosprávny kraj | 60 % | 50 % | 40 % |
| SK 02 | Západné Slovensko (sčasti: okrem SK0225 Partizánske, SK0227 Prievidza) | 60 % | 50 % | 40 % |
| SK 02 | Západné Slovensko (sčasti: iba SK0225 Partizánske, SK0227 Prievidza) | 70 % | 60 % | 50 % |
| SK 03 | Stredné Slovensko (sčasti: okrem SK0322 Banská Štiavnica, SK0323 Brezno, SK0328 Revúca, SK0329 Rimavská Sobota, SK032B Zvolen, SK032C Žarnovica, SK032D Žiar nad Hronom) | 60 % | 50 % | 40 % |
| SK 03 | Stredné Slovensko (sčasti: iba SK0322 Banská Štiavnica, SK0323 Brezno, SK0328 Revúca, SK0329 Rimavská Sobota, SK032B Zvolen, SK032C Žarnovica, SK032D Žiar nad Hronom) | 70 % | 60 % | 50 % |
| SK 04 | Východné Slovensko (sčasti: okrem SK0422 Košice I, SK0423 Košice II, SK0424 Košice III, SK0425 Košice IV, SK0426 Košice – okolie, SK0427 Michalovce) | 70 % | 60 % | 50 % |
| SK 04 | Východné Slovensko (sčasti: okrem SK0422 Košice I, SK0423 Košice II, SK0424 Košice III, SK0425 Košice IV, SK0426 Košice – okolie, SK0427 Michalovce) | 75 % | 70 % | 60 % |

1. V prípade veľkých investičných projektov[[14]](#footnote-14) sa maximálne intenzity pomoci pre veľké podniky vzťahujú aj na stredné a malé podniky. Na maximálnu intenzitu pomoci sa vzťahuje upravená výška pomoci[[15]](#footnote-15).
2. V prípade, že oprávnené výdavky projektu a poskytovanie pomoci sa uplatňujú v priebehu viacerých rokov, je potrebné na výpočet intenzity pomoci použiť diskontované hodnoty. Pomoc splatná v budúcnosti vrátane pomoci splatnej v niekoľkých splátkach sa diskontuje na jej hodnotu ku dňu jej poskytnutia. Oprávnené výdavky projektu sa diskontujú na ich hodnotu ku dňu poskytnutia pomoci.
3. Ako úroková sadzba na diskontovanie sa použije diskontná sadzba uplatniteľná ku dňu poskytnutia dotácie vychádzajúca zo základnej sadzby pre výpočet referenčnej a diskontnej sadzby uverejnenej na webovom sídle [www.antimon.gov.sk](http://www.antimon.gov.sk), v časti “Štátna pomoc”.
4. **STIMULAČNÝ ÚČINOK**
5. Pomoc podľa schémy môže byť príjemcovi poskytnutá, ak má stimulačný účinok[[16]](#footnote-16).
6. Pomoc poskytnutá príjemcovi, na ktorú sa vzťahuje schéma, sa považuje za pomoc, ktorá má stimulačný účinok, ak žiadateľ podal žiadosť o poskytnutie pomoci (ďalej aj ako „žiadosť“) pred začatím prác na projekte v zmysle definície v článku C) tejto schémy.
7. Žiadosť musí obsahovať aspoň tieto údaje:

* názov a veľkosť podniku;
* opis projektu vrátane dátumu jeho/jej začatia a ukončenia;
* miesto projektu;
* zoznam výdavkov projektu;
* forma pomoci a výška verejných financií potrebných na projekt.

1. **Podmienky poskytnutia pomoci**
2. Pomoc môže byť poskytnutá len v prípade, že sú splnené podmienky poskytnutia pomoci stanovené v jednotlivých článkoch schémy, v príslušnej výzve a súvisiacich právnych predpisoch. Príslušná výzva obsahuje všetky podmienky poskytnutia pomoci, vrátane možnosti uplatnenia inštitútu partnerstva a definuje spôsob a časový rámec ich overenia a plnenia. V prípade zistenia rozporu medzi výzvou a schémou budú rozhodujúce ustanovenia schémy. Poskytovateľ je oprávnený vyžiadať si doplňujúce informácie súvisiace s podporeným projektom na účely posúdenia súladu projektu s podmienkami poskytnutia pomoci.
3. Žiadateľ predloží úplnú žiadosť spolu so všetkými vyžadovanými prílohami v zmysle podmienok ustanovených výzvou a súvisiacimi dokumentami.
4. Na projekt, ktorý má byť podporený štátnou pomocou podľa tejto schémy, nie je možné žiadať pomoc z iných verejných zdrojov (štátnu ani minimálnu). Žiadateľ splnenie tejto podmienky potvrdí vyhlásením.
5. Žiadateľ predloží tiež vyhlásenie, že voči žiadateľovi sa neuplatňuje vrátenie štátnej pomoci na základe rozhodnutia Európskej komisie, v ktorom bola táto štátna pomoc poskytnutá SR označená za neoprávnenú a nezlučiteľnú s vnútorným trhom11. Poskytovateľ overí splnenie tejto podmienky najmä prostredníctvom webového sídla [www.antimon.gov.sk](http://www.antimon.gov.sk), časti Štátna pomoc/Rozhodnutia Európskej komisie – vrátenie pomoci, kde sú k dispozícii údaje s prípadmi vymáhania pomoci, ktoré aktualizuje Európska komisia s cieľom poskytnúť aktuálne informácie o vymáhaní neoprávnene poskytnutej a nezlučiteľnej štátnej pomoci v jednotlivých členských štátoch.
6. Príjemca nemôže byť podnikom v ťažkostiach. Poskytovateľ overí skutočnosť, že žiadateľ nie je podnikom v ťažkostiach, na základe účtovnej závierky za rok predchádzajúci roku podania žiadosti.
7. Pri poskytnutí pomoci musia byť splnené zároveň nasledovné podmienky:

* žiadateľ predloží vyhlásenie, ktorým potvrdí, že v období dvoch rokov pred podaním žiadosti neuskutočnil premiestnenie do prevádzkarne, v ktorej sa má uskutočniť počiatočná investícia, na ktorú sa pomoc žiada. Premiestnenie je presun rovnakej alebo podobnej činnosti[[17]](#footnote-17) alebo jej časti z prevádzkarne na území jednej zmluvnej strany Dohody o EHP (pôvodná prevádzkareň) do prevádzkarne, v ktorej sa uskutočňuje podporená investícia na území inej zmluvnej strany Dohody o EHP (podporovaná prevádzkareň). K presunu dochádza, ak výrobok alebo služba v pôvodnej a podporenej prevádzkarni slúži aspoň čiastočne na rovnaký účel a spĺňa nároky alebo napĺňa potreby rovnakého typu zákazníkov a strácajú sa pracovné miesta v rovnakej alebo podobnej činnosti v jednej z pôvodných prevádzkarní príjemcu v EHP. Pokiaľ ide o záväzky prijaté pred 31. decembrom 2019, žiadna strata pracovného miesta pri rovnakej alebo podobnej činnosti v jednej z pôvodných prevádzok príjemcu v EHP, ku ktorej došlo v období od 1. januára 2020 do 30. júna 2021 sa nepovažuje za premiestnenie podľa predchádzajúcej vety. Zmluva o poskytnutí pomoci bude obsahovať záväzok príjemcu, že k premiestneniu nedôjde v lehote do dvoch rokov od ukončenia počiatočnej investície[[18]](#footnote-18), ktorej časť je podporená v rámci tejto schémy;
* investícia musí zostať zachovaná v oblasti, v ktorej bola poskytnutá, po ukončení investície[[19]](#footnote-19) najmenej 5 rokov alebo v prípade MSP 3 roky. Podmienka zachovania investície v oblasti, v ktorej bola poskytnutá, po ukončení investície najmenej päť rokov alebo v prípade MSP tri roky nebráni výmene zariadenia alebo vybavenia, ktoré v priebehu uvedeného obdobia zastaralo v dôsledku rýchlych technologických zmien alebo sa pokazilo, za predpokladu, že sa hospodárska činnosť v príslušnej oblasti zachová počas vymedzeného obdobia;
* akákoľvek počiatočná investícia, ktorú začne ten istý príjemca (na úrovni skupiny) v období do troch rokov od začatia prác na inej investícii, na ktorú bola poskytnutá pomoc v tom istom regióne úrovne 3 Nomenklatúry územných jednotiek na štatistické účely[[20]](#footnote-20), sa považuje za súčasť jedného investičného projektu. V takomto prípade je možné podporiť projekt podľa schémy, ako súčasť jedného investičného projektu, pokiaľ budú dodržané všetky príslušné podmienky schémy a celková výška pomoci na jeden investičný projekt nepresiahne upravenú výšku pomoci pre veľké investičné projekty (ak je jeden investičný projekt veľkým investičným projektom). Žiadateľ preukáže skutočnosť, či v stanovenom období začal práce na inej počiatočnej investícii, čestným vyhlásením.

1. Príjemcovi sa uhrádzajú iba skutočne vynaložené, oprávnené výdavky, a to v rozsahu do maximálnej výšky a intenzity pomoci podľa článku J) schémy.
2. Poskytovateľ uplatní nárok na vrátenie pomoci, ktorá bola použitá na iný účel, než stanovuje schéma, alebo ak ju príjemca prevedie na iný subjekt.
3. Na základe vykonanej finančnej kontroly, vnútorného auditu, vládneho auditu alebo auditu kontrolnými orgánmi EÚ poskytnutej pomoci je poskytovateľ oprávnený požiadať o vrátenie tej časti pomoci, o ktorú bola prekročená maximálna výška pomoci alebo intenzita pomoci podľa článku J) schémy.
4. Na poskytnutie pomoci podľa schémy nie je právny nárok. Za poskytnutie pomoci jednotlivým príjemcom je zodpovedný poskytovateľ.
5. **Kumulácia pomoci**
6. Pri zisťovaní toho, či je dodržaná maximálna výška pomoci a maximálne intenzity pomoci uvedené v článku K) schémy sa zohľadňuje celková výška štátnej pomoci na jeden podnik (na úrovni skupiny) a jeden projekt bez ohľadu na to, či sa takáto podpora financuje z miestnych, regionálnych, národných zdrojov alebo zo zdrojov EÚ.
7. Ak sa financovanie zo strany Únie, ktoré centrálne riadia inštitúcie, agentúry, spoločné podniky alebo iné orgány Únie a ktoré nie je priamo ani nepriamo pod kontrolou členského štátu, kombinuje so štátnou pomocou, tak sa pri zisťovaní toho, či sú dodržané stropy vymedzujúce notifikačnú povinnosť a maximálne intenzity pomoci alebo maximálna výška pomoci, zohľadňuje len táto štátna pomoc, za predpokladu, že celková suma verejného financovania poskytnutá vo vzťahu k tým istým oprávneným výdavkomnepresahuje najvýhodnejšiu mieru financovania stanovenú v uplatniteľných pravidlách práva Únie.
8. Pomoc s identifikovateľnými oprávnenými výdavkami poskytovaná podľa schémy sa môže kumulovať s:
9. akoukoľvek inou štátnou pomocou, pokiaľ sa tieto opatrenia týkajú iných identifikovateľných oprávnených výdavkov;
10. akoukoľvek inou štátnou pomocou v súvislosti s tými istými čiastočne alebo úplne sa prekrývajúcimi oprávnenými výdavkami, ak sa v dôsledku takejto kumulácie neprekročí maximálna intenzita pomoci alebo maximálna výška pomoci uvedená v článku K) schémy.
11. Pomoc poskytnutá podľa schémy sa nekumuluje so žiadnou pomocou *de minimis* v súvislosti s tými istými, čiastočne alebo úplne sa prekrývajúcimi oprávnenými výdavkami, ak by takáto kumulácia mala za následok výšku pomoci alebo intenzitu pomoci presahujúcu stropy uvedené v článku K) schémy.
12. **Mechanizmus poskytovania pomoci**
13. Poskytovateľ zverejní výzvu na svojom webovom sídle.
14. Žiadateľ predkladá žiadosť v zmysle podmienok stanovených vo výzve.
15. Poskytovateľ overí súlad predložených žiadostí s podmienkami uvedenými vo výzve aj v tejto schéme.
16. Poskytovateľ na svojom webovom sídle zverejní pre každú výzvu zoznam schválených a zoznam neschválených žiadostí.
17. Dotácia sa poskytuje na základe písomne uzavretej zmluvy o poskytnutí dotácie so žiadateľom, ktorého žiadosť spĺňa všetky podmienky poskytnutia pomoci.
18. Zmluva o poskytnutí dotácie je právnym aktom, na základe ktorého je pomoc považovaná za poskytnutú príjemcovi. Za deň poskytnutia pomoci sa považuje deň nadobudnutia účinnosti zmluvy o poskytnutí dotácie, Zmluva o poskytnutí dotácie nadobúda účinnosť v súlade s § 47a Občianskeho zákonníka dňom nasledujúcim po dni jej zverejnenia v Centrálnom registri zmlúv.
19. Zmluva o poskytnutí dotácie, podľa ktorej sa poskytuje pomoc, musí obsahovať záväzok príjemcu, že dodrží všetky podmienky, za ktorých sa mu poskytla pomoc a že vráti poskytnutú pomoc, ak takéto podmienky poruší.
20. Žiadosť s prílohami, ako aj ďalšie vyžiadané informácie, sa považujú za dôverné.
21. Zamestnanci poskytovateľa sú povinní zachovávať mlčanlivosť o všetkých skutočnostiach, o ktorých sa dozvedia. Táto povinnosť trvá aj po skončení pracovného pomeru.
22. **Rozpočet**
23. Odhadovaný rozpočet schémy je 21 000 000 EUR.
24. Predpokladaný ročný rozpočet je 7 000 000 EUR.
25. Indikatívnu alokáciu finančných prostriedkov určených na príslušnú výzvu zverejní poskytovateľ vo výzve.
26. **Transparentnosť a monitorovanie**
27. Pre zabezpečenie transparentnosti je schéma zverejnená a verejne dostupná na webovom sídle poskytovateľa v zmysle článku D) schémy. Poskytovateľ zabezpečí zverejnenie úplného znenia schémy na svojom webovom sídle do 10 kalendárnych dní odo dňa nadobudnutia platnosti a účinnosti schémy vrátane jej prípadných zmien (schémy v znení dodatku), znenie schémy vrátane jej zmien a doplnení zostane verejne dostupné minimálne do konca platnosti a účinnosti schémy.
28. Poskytovateľ archivuje všetky doklady týkajúce sa každej individuálnej pomoci podľa schémy[[21]](#footnote-21) počas 10 fiškálnych rokov od dátumu jej poskytnutia a podrobné záznamy, týkajúce sa schémy štátnej pomoci počas 10 rokov od dátumu, kedy bola poskytnutá posledná individuálna pomoc v rámci schémy štátnej pomoci.
29. Poskytovateľ kontroluje dodržiavanie všetkých podmienok stanovených v schéme a kontroluje dodržiavanie stropu maximálnej výšky a maximálnej intenzity pomoci podľa článku K) schémy. Poskytovateľ informuje príjemcu, že mu poskytuje štátnu pomoc.
30. Poskytovateľ/vykonávateľ zaznamenáva do IS SEMP podľa § 12 ods. 1 zákona o štátnej pomoci údaje o poskytnutej pomoci a údaje o príjemcovi prostredníctvom elektronického formulára v rozsahu a štruktúre podľa článku 9 ods. 1 písm. c) nariadenia o skupinových výnimkách. Poskytovateľ zaznamenáva uvedené údaje do IS SEMP najneskôr do šiestich mesiacov odo dňa poskytnutia pomoci.
31. Za účelom zabezpečenia povinností vyplývajúcich z § 12 ods. 1 a 3 zákona o štátnej pomoci, zaznamená poskytovateľ schému do IS SEMP.
32. Poskytovateľ predloží Protimonopolnému úradu Slovenskej republiky podľa § 16 ods. 4 zákona o štátnej pomoci správu o poskytnutej štátnej pomoci v rámci schémy za každý kalendárny rok, a to vždy do konca februára nasledujúceho kalendárneho roka.
33. **Kontrola a audit**
34. Vykonávanie finančnej kontroly, vnútorného auditu, vládneho auditu alebo auditu kontrolnými orgánmi EÚ (ďalej len „kontrola a audit“) poskytnutej pomoci vychádza z legislatívy EÚ a nariadenia Rady ES č. 2185/9651 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi a z legislatívy SR, t. j. zákona o finančnej kontrole.
35. Subjektami zapojenými do kontroly a auditu sú:
36. poverení zamestnanci poskytovateľa;
37. Ministerstvo financií SR;
38. Najvyšší kontrolný úrad SR;
39. Protimonopolný úrad SR;
40. Úrad vládneho auditu;
41. kontrolné orgány EÚ
42. osoby prizvané orgánmi/osobami uvedenými v písm. a) až f) v súlade s príslušnými právnymi predpismi Slovenskej republiky a Európskej únie.
43. Poskytovateľ v súlade so zákonom o štátnej pomoci a podľa vnútorných predpisov kontroluje oprávnenosť preukázaných výdavkov, ku ktorým sa poskytnutá pomoc viaže, ako aj dodržanie ďalších podmienok poskytnutia štátnej pomoci. Za týmto účelom je poskytovateľ oprávnený vykonať kontrolu priamo u príjemcu.
44. Pri kontrole poskytnutej pomoci podľa schémy je príjemca v zmysle § 14 ods. 1 zákona o štátnej pomoci povinný preukázať poskytovateľovi použitie prostriedkov štátnej pomoci a oprávnenosť vynaložených výdavkov a umožniť poskytovateľovi vykonanie kontroly použitia prostriedkov štátnej pomoci, oprávnenosti vynaložených výdavkov, dodržania podmienok poskytnutia štátnej pomoci.
45. Príjemca vytvorí zamestnancom kontrolného orgánu vykonávajúcim kontrolu primerané podmienky na riadne a včasné vykonanie kontroly a poskytne im potrebnú súčinnosť a všetky vyžiadané informácie a listiny týkajúce sa najmä realizácie projektu, stavu jeho rozpracovanosti, použitia prostriedkov štátnej pomoci a oprávnenosti výdavkov.
46. Príjemca zabezpečí prítomnosť osôb zodpovedných za realizáciu aktivít projektu a zdrží sa konania, ktoré by mohlo ohroziť začatie a riadny priebeh výkonu kontroly a auditu.
47. Európska komisia je podľa článku 11 nariadenia o skupinových výnimkách oprávnená monitorovať poskytnutie pomoci podľa schémy. Na tieto účely je oprávnená vyžiadať si všetky informácie a podpornú dokumentáciu, ktorú považuje za potrebnú na monitorovanie uplatňovania nariadenia o skupinových výnimkách.
48. **Platnosť a účinnosť schémy**
49. Schéma nadobúda platnosť a účinnosť dňom jej uverejnenia v Obchodnom vestníku. Zverejnenie schémy v Obchodnom vestníku zabezpečí poskytovateľ.
50. Zmeny v schéme je možné vykonať formou písomných dodatkov k schéme. Platnosť a účinnosť každého dodatku nastáva dňom uverejnenia schémy v znení dodatku v Obchodnom vestníku.
51. Neplatné a neúčinné sú akékoľvek zmeny v schéme, ktoré by mali za následok to, že priemerný ročný rozpočet na štátnu pomoc podľa tejto schémy by presiahol 150 miliónov EUR.
52. **Platnosť a účinnosť schémy skončí 30. 6. 2027**. Do tohto dátumu musí byť podpísaná zmluva o poskytnutí dotácie.
53. **PRíLOHa**

Neoddeliteľnou súčasťou schémy je táto príloha:

Príloha č. 1 - Definícia MSP

Príloha č. 1

**Príloha I. nariadenia o skupinových výnimkách**

**Vymedzenie pojmov týkajúcich sa MSP**

*Článok 1*

**Podnik**

Za podnik sa považuje každý subjekt, ktorý vykonáva hospodársku činnosť bez ohľadu na jeho právnu formu. Sem patria najmä samostatne zárobkovo činné osoby a rodinné podniky, ktoré vykonávajú remeselnícke alebo iné činnosti, a partnerstvá alebo združenia, ktoré pravidelne vykonávajú hospodársku činnosť.

*Článok 2*

**Počet pracovníkov a finančné limity určujúce kategórie podnikov**

1. Kategóriu mikropodnikov, malých a stredných podnikov („MSP“) tvoria podniky, ktoré zamestnávajú menej ako 250 osôb a ktorých ročný obrat nepresahuje 50 mil. EUR a/alebo celková ročná súvaha nepresahuje 43 mil. EUR.
2. V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a/alebo celková ročná súvaha nepresahuje 10 mil. EUR.
3. V rámci kategórie MSP sa mikropodnik definuje ako podnik, ktorý zamestnáva menej ako 10 osôb a ktorého ročný obrat a/alebo celková ročná súvaha nepresahuje 2 mil. EUR.

*Článok 3*

**Typy podnikov, ktoré sa zohľadňujú pri výpočte počtu pracovníkov a finančných súm**

1. „Samostatný podnik“ je každý podnik, ktorý nie je zatriedený ako partnerský podnik v zmysle odseku 2 alebo ako prepojený podnik v zmysle odseku 3.
2. „Partnerské podniky“ sú všetky podniky, ktoré nie sú zatriedené ako prepojené podniky v zmysle odseku 3 a medzi ktorými je takýto vzťah: podnik (vyššie postavený podnik) vlastní, buď samostatne alebo spoločne s jedným alebo viacerými prepojenými podnikmi v zmysle odseku 3, 25 % alebo viac imania alebo hlasovacích práv iného podniku (nižšie postavený podnik).

Podnik sa však môže klasifikovať ako samostatný, teda ako podnik, ktorý nemá žiadne partnerské podniky, aj keď nižšie uvedení investori tento limit 25 % dosiahnu alebo prekročia, za predpokladu, že títo investori nie sú prepojení v zmysle odseku 3 individuálne alebo spoločne s príslušným podnikom:

a) verejné investičné spoločnosti, spoločnosti investujúce do rizikového kapitálu, fyzické osoby alebo skupiny fyzických osôb pravidelne vykonávajúce rizikové investičné aktivity, ktoré investujú vlastný kapitál do nekótovaných podnikov (podnikateľskí anjeli), za predpokladu, že celkové investície týchto podnikateľských anjelov v rovnakom podniku sú nižšie ako 1 250 000 EUR;

b) univerzity alebo neziskové výskumné strediská;

c) inštitucionálni investori vrátane regionálnych rozvojových fondov;

d) orgány miestnej samosprávy s ročným rozpočtom nižším ako 10 mil. EUR a s menej ako 5  000 obyvateľmi.

1. „Prepojené podniky“ sú podniky, medzi ktorými je niektorý z týchto vzájomných vzťahov:

a) podnik má väčšinu hlasovacích práv akcionárov alebo členov v inom podniku;

b) podnik má právo vymenovať alebo odvolať väčšinu členov správneho, riadiaceho alebo dozorného orgánu iného podniku;

c) podnik má právo dominantne pôsobiť na iný podnik na základe zmluvy uzatvorenej s týmto podnikom alebo na základe ustanovenia v jeho spoločenskej zmluve alebo stanovách;

d) podnik, ktorý je akcionárom alebo členom iného podniku, sám kontroluje na základe zmluvy s inými akcionármi tohto podniku alebo členmi tohto podniku väčšinu hlasovacích práv akcionárov alebo členov v tomto podniku.

Vychádza sa z predpokladu, že dominantný vplyv neexistuje, ak sa investori uvedení v odseku 2 druhom pododseku nezapoja priamo alebo nepriamo do riadenia príslušného podniku – bez toho, aby boli dotknuté ich práva ako akcionárov.

Podniky, ktoré sa nachádzajú v niektorom zo vzťahov uvedených v prvom pododseku prostredníctvom jedného alebo viacerých iných podnikov alebo prostredníctvom niektorého z investorov uvedených v odseku 2, sa tiež považujú za prepojené.

Podniky, ktoré sa nachádzajú v niektorom z týchto vzťahov prostredníctvom fyzickej osoby alebo skupiny fyzických osôb konajúcich spoločne, sa tiež považujú za prepojené podniky, ak svoju činnosť alebo časť svojej činnosti vykonávajú na rovnakom relevantnom trhu alebo na priľahlých trhoch.

Za „priľahlý trh“ sa považuje trh pre výrobok alebo službu, ktorý sa nachádza bezprostredne vo vyššej alebo nižšej pozícii vo vzťahu k relevantnému trhu.

1. Okrem prípadov uvedených v odseku 2 druhom pododseku sa podnik nemôže považovať za MSP, ak 25 % alebo viac imania alebo hlasovacích práv je priamo alebo nepriamo kontrolovaných spoločne alebo individuálne jedným alebo viacerými verejnými orgánmi.
2. Podniky môžu poskytnúť vyhlásenie o postavení ako samostatný podnik, partnerský podnik alebo prepojený podnik vrátane údajov týkajúcich sa limitov stanovených v článku 2. Vyhlásenie sa môže poskytnúť aj vtedy, keď je imanie rozptýlené tak, že nie je možné presne určiť, kto je jeho držiteľom; v takomto prípade podnik môže poskytnúť vyhlásenie v dobrej viere, že môže odôvodnene predpokladať, že jeden podnik v ňom nevlastní alebo spoločne navzájom prepojené podniky v ňom nevlastnia 25 % alebo viac. Takéto vyhlásenia sa poskytnú bez toho, aby boli dotknuté kontroly alebo vyšetrovania stanovené podľa vnútroštátnych pravidiel alebo pravidiel Únie.

*Článok 4*

**Údaje používané pri výpočte počtu pracovníkov a finančných súm a referenčné obdobie**

1. Údajmi používanými pri výpočte počtu pracovníkov a finančných súm sú údaje týkajúce sa posledného schváleného účtovného obdobia a vypočítané na ročnom základe. Zohľadňujú sa odo dňa účtovnej závierky. Výška zvoleného obratu sa vypočíta bez dane z pridanej hodnoty (DPH) a iných nepriamych daní.
2. Ak podnik v deň účtovnej závierky zistí, že na ročnom základe prekročil počet pracovníkov alebo finančné limity stanovené v článku 2, alebo klesol pod tento počet pracovníkov a finančné limity, nebude to mať za následok stratu alebo nadobudnutie statusu stredného alebo malého podniku alebo mikropodniku, pokiaľ sa tieto limity neprekročili v dvoch po sebe nasledujúcich účtovných obdobiach.
3. V prípade novozaložených podnikov, ktorých účtovné uzávierky ešte neboli schválené, sa uplatnia údaje získané čestným odhadom vykonaným v priebehu finančného roku.

*Článok 5*

**Počet pracovníkov**

Počet pracovníkov zodpovedá počtu ročných pracovných jednotiek (RPJ), t. j. počtu osôb, ktoré v príslušnom podniku alebo v jeho mene pracovali na plný úväzok počas celého posudzovaného referenčného roku. Práca osôb, ktoré nepracovali celý rok, práca osôb, ktoré pracovali na kratší pracovný čas bez ohľadu na jeho trvanie, a práca sezónnych pracovníkov sa započítava ako podiely RPJ. Pracovníkmi sú:

a) zamestnanci;

b) osoby pracujúce pre podnik v podriadenom postavení, ktoré sa podľa vnútroštátnych právnych predpisov považujú za zamestnancov;

c) vlastníci - manažéri;

d) partneri vykonávajúci pravidelnú činnosť v podniku, ktorí majú finančný prospech z podniku.

Učni alebo študenti, ktorí sa zúčastňujú na odbornom vzdelávaní na základe učňovskej zmluvy alebo zmluvy o odbornom výcviku, sa nepovažujú za pracovníkov. Doba trvania materskej alebo rodičovskej dovolenky sa nezapočítava.

*Článok 6*

**Vyhotovenie údajov o podniku**

1. V prípade samostatného podniku sa údaje vrátane počtu pracovníkov určujú výlučne na základe účtovnej závierky tohto podniku.
2. Údaje o podniku, ktorý má partnerské podniky alebo prepojené podniky, vrátane údajov o počte pracovníkov sa určia na základe účtovnej závierky a iných údajov o podniku alebo, ak je k dispozícii, podľa konsolidovanej účtovnej závierky podniku alebo konsolidovanej účtovnej závierky, do ktorej bol podnik zahrnutý prostredníctvom konsolidácie.

K údajom uvedeným v prvom pododseku sa pripočítajú údaje každého partnerského podniku príslušného podniku, ktorý sa nachádza bezprostredne vo vyššom alebo nižšom postavení vo vzťahu k nemu. Výsledok je úmerný percentuálnemu podielu imania alebo hlasovacích práv (podľa toho, ktorá z hodnôt je vyššia). V prípade krížových podielov sa použije vyšší z týchto percentuálnych podielov.

K údajom uvedeným v prvom a druhom pododseku sa pripočíta 100 % údajov každého podniku, ktorý je priamo alebo nepriamo prepojený s príslušným podnikom, ak už tieto údaje neboli zahrnuté prostredníctvom konsolidácie do účtovnej závierky.

1. Na účely uplatnenia odseku 2 sa údaje partnerských podnikov príslušného podniku odvodzujú z ich účtovných závierok a ostatných údajov – konsolidovaných, ak existujú. K týmto údajom sa pripočíta 100 % údajov podnikov, ktoré sú prepojené s týmito partnerskými podnikmi, pokiaľ ich účtovné údaje už nie sú zahrnuté prostredníctvom konsolidácie.

Na účely uplatnenia toho istého odseku 2 sa údaje podnikov, ktoré sú prepojené s príslušným podnikom, odvodzujú z ich účtovných závierok a ostatných údajov – konsolidovaných, ak existujú.

K týmto údajom sa pomerne pripočítajú údaje každého prípadného partnerského podniku tohto prepojeného podniku, ktorý sa nachádza bezprostredne vo vyššom alebo nižšom postavení vo vzťahu k nemu, pokiaľ už tieto údaje neboli zahrnuté do konsolidovanej účtovnej závierky v podiele zodpovedajúcom prinajmenšom percentuálnemu podielu určenému v odseku 2 druhom pododseku.

Ak sa v konsolidovanej účtovnej závierke neuvádzajú za daný podnik údaje o pracovníkoch, čísla týkajúce sa pracovníkov sa vypočítajú úmerne na základe súhrnu údajov z jeho partnerských podnikov a pripočítaním údajov z podnikov, s ktorými je príslušný podnik prepojený.

1. Podľa článku 2 ods. 49 písm. a) nariadenia o skupinových výnimkách. [↑](#footnote-ref-1)
2. Podľa článku 2 ods.41 nariadenia o skupinových výnimkách. [↑](#footnote-ref-2)
3. Podľa článku 2 ods. 23 nariadenia o skupinových výnimkách. [↑](#footnote-ref-3)
4. Rozsudok ESD C-188/92 vo veci „Deggendorf“ <http://eur-lex.europa.eu/legal-content/EN/TXT/?uri=CELEX%3A61992CJ0188> [↑](#footnote-ref-4)
5. Súdny dvor v tejto súvislosti považuje za relevantnú existenciu kontrolného podielu a iných funkčných, hospodárskych a organických prepojení - rozsudok Súdneho dvora zo 16. decembra 2010, AceaElectrabel Produzione SpA/Komisia, C-480/09 P, ECLI:EU:C:2010:787, body 47 až 55; rozsudok Súdneho dvora z 10. januára 2006, Cassa di Risparmio di Firenze SpA a i., C-222/04, ECLI:EU:C:2006:8, bod 112. [↑](#footnote-ref-5)
6. Rozhodnutie Rady 2010/787/EÚ z 10. decembra 2010 o štátnej pomoci na uľahčenie zatvorenia uhoľných baní neschopných konkurencie (Ú. v. EÚ L 336, 21.12.2010, s. 24) [↑](#footnote-ref-6)
7. Podľa článku 2 ods. 45 nariadenia o skupinových výnimkách, odvetvie dopravy konkrétnejšie znamená tieto činnosti v zmysle štatistickej klasifikácie ekonomických činností (NACE Rev. 2) stanovenej v nariadení Európskeho parlamentu a Rady (ES) č. 1893/2006:

   a) NACE 49: Pozemná doprava a doprava potrubím, okrem NACE 49.32 Taxislužba, 49.39 Prevádzka visutých a pozemných lanoviek, vlekov a výťahov, ktoré nie sú súčasťou mestských alebo prímestských dopravných systémov, 49.42 Sťahovacie služby, 49.5 Doprava potrubím;

   b) NACE 50: Vodná doprava;

   c) NACE 51: Letecká doprava, okrem NACE 51.22 Kozmická doprava. [↑](#footnote-ref-7)
8. Projekty realizované v Bratislavskom samosprávnom kraji nie sú oprávnené na regionálnu investičnú štátnu pomoc. [↑](#footnote-ref-8)
9. V súlade s článkom 2 bod 29 a 30 nariadenia o skupinových výnimkách [↑](#footnote-ref-9)
10. V súlade so zákonom o účtovníctve [↑](#footnote-ref-10)
11. Článok 5 ods. 1 nariadenia o skupinových výnimkách. [↑](#footnote-ref-11)
12. Vychádza sa z pojmu podnik ako jedna hospodárska jednotka; pokiaľ je podnik súčasťou skupiny, preveruje sa na úrovni skupiny podnikov. [↑](#footnote-ref-12)
13. Článok 4 ods. 2 nariadenia o skupinových výnimkách. [↑](#footnote-ref-13)
14. Podľa článku 2 ods. 52 nariadenia o skupinových výnimkách, veľký investičný projekt je počiatočná investícia s oprávnenými nákladmi nad 50 mil. eur vypočítaná na základe cien a výmenných kurzov platných v čase poskytnutia pomoci. [↑](#footnote-ref-14)
15. Podľa článku 2 ods. 20 nariadenia o skupinových výnimkách. [↑](#footnote-ref-15)
16. Článok 6 nariadenia o skupinových výnimkách [↑](#footnote-ref-16)
17. Rovnaká alebo podobná činnosť je činnosť z tej istej triedy (štvormiestny číselný kód) štatistickej klasifikácie ekonomických činností NACE Rev.2. [↑](#footnote-ref-17)
18. Za ukončenie počiatočnej investície sa považuje deň, keď bol predmet aktivity projektu, s ktorou počiatočná investícia súvisí riadne ukončený / dodaný príjemcovi pomoci, ten ho prevzal a ak to vyplýva z charakteru plnenia, aj ho uviedol do užívania. [↑](#footnote-ref-18)
19. Za ukončenie investície sa považuje deň, keď bol predmet aktivity projektu, s ktorou investícia súvisí riadne ukončený / dodaný príjemcovi pomoci, ten ho prevzal a ak to vyplýva z charakteru plnenia, aj ho uviedol do užívania. [↑](#footnote-ref-19)
20. Regiónmi NUTS III sú samosprávne kraje [↑](#footnote-ref-20)
21. Článok 12 nariadenia o skupinových výnimkách [↑](#footnote-ref-21)